cyanic-selkie/wikianc huggingface dataset:
পুনম ধিল্লোন
পুনম ধিল্লোন (জন্ম: ১৮ এপ্রিল ১৯৬২) ভারতীয় হিন্দি চলচ্চিত্র শিল্পের আশির দশকের একজন অভিনেত্রী ছিলেন। ১৯৭৭ সালে 'মিস ইন্ডিয়া' খেতাবপ্রাপ্ত পুনম ৮০টিরও বেশি চলচ্চিত্রে অভিনয় করেছেন। ১৯৭৯ সালে চলচ্চিত্র নুরীর জন্য তিনি স্মরণীয় হয়ে আছেন, বলিউডের কালজয়ী অভিনেতা রাজেশ খান্নার সঙ্গে করা ছয়টি চলচ্চিত্র রেড রোজ, দার্দ, নিশান, যামানা, আওয়াম (১৯৮০ থেকে ১৯৮৭ সাল পর্যন্ত) এবং জয় শিব শঙ্কর (১৯৯০) উল্লেখযোগ্য; এছাড়াও আছে অন্যান্য অভিনেতাদের সঙ্গে করা ইয়ে ভাদা রাহা (১৯৮২, ঋষি কাপুরের সঙ্গে করা), রোমান্স (১৯৮৩), সোনি মাহিওয়াল (১৯৮৪), তেরি ম্যাহেরবানিয়া (১৯৮৫), সমুন্দর এবং ছাভেরে ওয়ালী গাড়ি (১৯৮৬, সানি দেওলের সঙ্গে করা), কার্মা (১৯৮৬), নাম (১৯৮৬), মালামাল (১৯৮৮)।
আপাতবাস্তব টেলিভিশন অনুষ্ঠান বিগ বস (২০০৯) তে পুনম অংশ নিয়েছিলেন এবং ২০১৩ সালে হিন্দি চ্যানেল সনি টিভিতে প্রচারিত নাটক এক নায়ী প্যাহচানতে পুনম শারদা মোদী নামের মুখ্য চরিত্রে অভিনয় করেন।
শুঙ্গ সাম্রাজ্য
পুষ্যমিত্র শুঙ্গ ৩৬ বছর রাজত্ব করেছিলেন এবং তার পর তার পুত্র অগ্নিমিত্র সিংহাসনে বসেন। দশজন শুঙ্গ রাজা ছিলেন। যদিও রাজ্যের দ্বিতীয় রাজা অগ্নিমিত্রের মৃত্যুর পরই সাম্রাজ্য দ্রুত ভেঙে পড়তে থাকে। শিলালিপি এবং মুদ্রা থেকে জানা যায়, উত্তর ও মধ্যভারতের অধিকাংশ অঞ্চল ক্ষুদ্র রাজ্য এবং নগর-রাজ্য দ্বারা গঠিত ছিল এবং এগুলি শুঙ্গ শাসন মুক্ত ছিল। এই সাম্রাজ্য প্রভূত পরিমাণে বিদেশী আক্রমণ ও অভ্যন্তরীণ যুদ্ধে লিপ্ত ছিল। তারা কলিঙ্গ, সাতবাহন সাম্রাজ্য, ইন্দো-গ্রীক রাজ্য এবং সম্ভবত পাঞ্চাল ও মথুরার সঙ্গেও যুদ্ধে লিপ্ত থাকত।
শিল্পকলা, শিক্ষা, দর্শন এবং শিক্ষার অন্যান্য দিক এইসময় বিস্তারলাভ করে, যেমন ছোট টেরাকোটার ছবি, বৃহৎ প্রস্তর ভাস্কর্য, এবং ভারহুতের স্তুপ, সাঁচীর স্তুপ প্রভৃতি স্থাপত্য মিনার। শুঙ্গ শাসকগণ সরকারি পৃষ্ঠপোষকতায় শিক্ষা ও শিল্পচর্চার রীতি শুরু করেন। এই সাম্রাজ্যে যে লিপি ব্যবহৃত হত তা ছিল ব্রাহ্মী লিপির ভিন্নরূপ এবং ভাষা ছিল সংস্কৃত।
শুঙ্গ সাম্রাজ্য এমন এক সময়ে সংস্কৃতি চর্চার বিস্তারে এক অপরিহার্য ভূমিকা পালন করেছিল যখন কিছু অত্যন্ত গুরুত্বপূর্ণ হিন্দু চিন্তাধারা বিকাশ লাভ করতে শুরু করে। পতঞ্জলির মহাভাষ্য এই সময়েই লিখিত হয়। মথুরা শিল্পরীতির উত্থানের সাথে সাথে স্থাপত্য কারুকার্য উন্নতিলাভ করে।
৭৩ খ্রীস্টপূর্বে শুঙ্গ সাম্রাজ্যের পতনের পর কাণ্ব সাম্রাজ্য গড়ে ওঠে।
উৎস
শুঙ্গ সাম্রাজ্য ছিল একটি ব্রাহ্মণ্য সাম্রাজ্য, এটি ১৮৫ খ্রীঃপূঃ অশোকের মৃত্যুর প্রায় ৫০ বছর পরে প্রতিষ্ঠিত হয়; মৌর্য সাম্রাজ্যের শেষ রাজা বৃহদ্রথ মৌর্যকে তার সেনানী অথবা সেনাধ্যক্ষ পুষ্যমিত্র শুঙ্গ তার সেনাবাহিনীর গার্ড অফ অনার পর্যালোচনা করবার সময়ে হত্যা করেন। তারপর পুষ্যমিত্র শুঙ্গ সিংহাসনে আরোহণ করেন।
যদিও কিছু প্রাচীন উৎস থেকে শুঙ্গ সাম্রাজ্যের বৃহত্তর সীমানার দাবি তোলা হয়ঃ দিব্যবদান গ্রন্থের অশোকবদান থেকে জানা যায় শুঙ্গগণ বৌদ্ধ সন্ন্যাসীদের নিগৃহীত করার জন্যে উত্তর-পশ্চিমের পাঞ্জাব অঞ্চলের শাকল (শিয়ালকোট) পর্যন্ত তাদের সেনাবাহিনী প্রেরণ করেছিলঃ
....পুষ্যমিত্র চারশ্রেণীর সেনা সজ্জিত করেছিলেন, এবং বৌদ্ধধর্মকে ধ্বংস করবার জন্যে তিনি কুক্কুতরম (পাটলিপুত্রে) যাত্রা করেছিলেন....অতঃপর পুষ্যমিত্র সংঘরম ধ্বংস করলেন, সেখানকার সন্ন্যাসীদের হত্যা করলেন, এবং সেখান থেকে প্রস্থান করলেন....কিছু সময় পর, তিনি শাকলে উপনীত হলেন এবং ঘোষণা করলেন যে ব্যক্তি তাকে একজন বৌদ্ধ সন্ন্যাসীর মাথা উপহার দিতে পারবে তিনি তাকে পুরস্কৃত করবেন। :২৯৩
এছাড়াও, মালবিকাগ্নিমিত্রম থেকে জানা যায় পুষ্যমিত্রের সাম্রাজ্য দক্ষিণে নর্মদা পর্যন্ত বিস্তৃত ছিল। তারা সম্ভবত উজ্জয়িনীও শাসন করতেন। ইতিমধ্যে, কাবুল ও পাঞ্জাবের অধিকাংশ ইন্দো-গ্রীকদের দখলে চলে যায় এবং দাক্ষিণাত্য অঞ্চলও সাতবাহন সাম্রাজ্যের অধীনস্থ হয়।
পুষ্যমিত্র ৩৬ বছর (১৮৭-১৫১ খ্রীঃপূঃ) রাজত্ব করে মারা যান। তার রাজত্বের পর তার পুত্র অগ্নিমিত্র সিংহাসনে আরোহণ করেন। এই রাজপুত্র ভারতের একজন অন্যতম মহান নাট্যকার কালিদাসের একটা নাটকের নায়ক। নাটকটি রচনার সময়ে অগ্নিমিত্র বিদিশার রাজপ্রতিনিধি ছিলেন।
শুঙ্গদের শাসনক্ষমতা ধীরে ধীরে দূর্বল হতে থাকে। মনে করা হয়, দশজন শুঙ্গ রাজা ছিলেন। ৭৩ খ্রীঃপূঃ নাগাদ শুঙ্গ বংশের পতনের পর কাণ্ব বংশের পত্তন হয়।
নিগ্রহের খতিয়ান
মৌর্য বংশের পর প্রথম ব্রাহ্মণ সম্রাট ছিলেন পুষ্যমিত্র শুঙ্গ এবং কিছু ঐতিহাসিক মনে করেন তিনি বৌদ্ধদের ওপর অত্যাচার করতেন এবং ব্রাহ্মণ্যবাদের পুনরুত্থানের মাধ্যমে এই সময় বৌদ্ধধর্মকে কাশ্মীর, গান্ধার ও ব্যাকট্রিয় অঞ্চলে বহিষ্কৃত করা হয়। দিব্যবদান গ্রন্থের অশোকবদান, প্রাচীন তিব্বতী ঐতিহাসিক তারানাথের রচনা প্রভৃতি বৌদ্ধশাস্ত্রের মাধ্যমে বৌদ্ধদের ওপর অত্যাচারের কাহিনী পাওয়া যায়। মনে করা হয়, পুষ্যমিত্র বৌদ্ধ মঠ পুড়িয়ে দেন, বৌদ্ধস্তুপগুলি ধ্বংস করেন, বৌদ্ধ সন্ন্যাসীদের নির্বিচারে হত্যা করেন এবং তাদের মাথার জন্য পুরস্কার ধার্য করেন, কিন্তু কেউ কেউ আবার এইসকল কাহিনীগুলিকে সম্ভাব্য অতিরঞ্জন বলে মনে করেন।
ভারতীয় পৌরাণিক সূত্রও, যেমন, ভবিষ্য পুরাণের প্রতিসর্গ পর্বে মৌর্য যুগের পর ব্রাহ্মণ্যবাদের পুনরুত্থানের কথা বলা হয়েছে এবং সেখানে লক্ষ লক্ষ বৌদ্ধধর্মাবলম্বীকে হত্যার কাহিনীও বর্ণিত হয়েছেঃ
“এই সময়ে (চন্দ্রগুপ্ত, বিন্দুসার ও অশোকের শাসনের পর) কাণ্বকুব্জ নামক সর্বশ্রেষ্ঠ এক ব্রাহ্মণ অর্বুদ পর্বতের শিখরে বলিযজ্ঞের অনুষ্ঠান সম্পন্ন করেন। বৈদিক মন্ত্রের প্রভাবে যজ্ঞানুষ্ঠান (বলি) থেকে চারজন ক্ষত্রিয়ের আবির্ভাব হয়। (...) তারা অশোককে তাদের অধীনে রাখেন এবং সকল বৌদ্ধদের নির্মুল করেন। মনে করা হয়, সেখানে ৪০ লক্ষ বৌদ্ধ ছিলেন এবং তাদের সকলকে বিরল অস্ত্রের সাহায্য হত্যা করা হয়।
·        প্রতিসর্গ পর্ব।
পুষ্যমিত্র ব্রাহ্মণ্যতন্ত্রের আধিপত্য এবং পশুবলি (যজ্ঞ) পুনঃপ্রতিষ্ঠিত করেন বলে জানা যায়; এই পশুবলি অশোক নিষিদ্ধ করেছিলেন।
সমর্থন
পরবর্তীকালে শুঙ্গ রাজারা বৌদ্ধধর্মের প্রতি নমনীয় ভাব গ্রহণ করেন যার ফলশ্রুতি হিসেবে ভারহুতের স্তুপগুলি গঠিত হয়। যদিও শুঙ্গ সাম্রাজ্যের বিকেন্দ্রীয় এবং ভঙ্গুর অবস্থা, যেখানে বহু নগর তাদের নিজস্ব মুদ্রা চালু করছে, এবং শুঙ্গ রাজাদের বৌদ্ধদের প্রতি সহজাত বিরূপভাব প্রভৃতি দিক বিচার করে কিছু ইতিহাস লেখক সাঁচীজাতীয় স্তুপগুলিকে শুঙ্গদের অবদান হিসেবে মানতে নারাজ। মৌর্যযুগের স্থাপত্যগুলির সাপেক্ষে হিসেব করে দেখলে এগুলি কিন্তু রাজপৃষ্ঠপোষকতায় তৈরি হয়নি, বরং সাঁচীর অধিকাংশ অবদানই ছিল ব্যক্তিগত কিংবা সমষ্টিগত, রাজপৃষ্ঠপোষকতায় তা তৈরি হয়নি।
কিছু লেখক মনে করেন, গাঙ্গেয় সমভূমি অঞ্চলে ব্রাহ্মণ্যবাদ বৌদ্ধধর্মের সঙ্গে রাজনৈতিক এবং আধ্যাত্মিক রাজত্বের লড়াই শুরু হয়। বৌদ্ধধর্ম ব্যাকট্রিয় রাজাদের রাজত্বেই প্রসারলাভ করে।
কিছু ভারতীয় পণ্ডিত মনে করেন সনাতনপন্থী শুঙ্গ রাজারা বৌদ্ধধর্মের প্রতি অসহিষ্ণু ছিলেন না এবং তাদের আমলে বৌদ্ধধর্ম বিকাশলাভ করে। তাম্রলিপ্ত নগরে প্রাপ্ত টেরাকোটার ফলক থেকেও শুঙ্গ আমলে বাংলায় বৌদ্ধধর্মের অস্তিত্ব সম্বন্ধে অনুমান করা যায়। এই ফলকটি বর্তমানে কলকাতার আশুতোষ সংগ্রহশালায় রক্ষিত আছে।
রাজঅবদান
রাজা ব্রহ্মমিত্র এবং রাজা ইন্দ্রাগ্নিমিত্রের দুটি অবদানের কথা বোধগয়ার মহাবোধি মন্দিরে লিপিবদ্ধ আছে, এবং এগুলিকে বৌদ্ধধর্মের প্রতি শুঙ্গরাজাদের সমর্থন হিসেবে দাবী করা হয়। যদিও এই সকল রাজারা একেবারেই অপরিচিত এবং এদের নামও শুঙ্গ রাজাদের বংশতালিকাতে লিপিবদ্ধ নেই, তবুও এই সকল রাজারা অশোক পরবর্তী ছিলেন বলেই মনে করা হয় এবং তারা শুঙ্গ শাসনকালেই রাজত্ব করে গেছেন। ব্রহ্মমিত্র মথুরার স্থানীয় শাসক হিসেবে অন্যত্র পরিচিত হলেও ইন্দ্রাগ্নিমিত্র সম্পূর্ণতই অপরিচিত, এবং কিছু লেখকের বক্তব্য অনুযায়ী, এমনকি ইন্দ্রাগ্নিমিত্রের নাম মূল শিলালিপিতে কার্যত রাজা হিসেবেই বর্ণিত হয়নি।
·        বোধগয়ার মহাবোধি মন্দিরের একটি শিলালিপিতে মন্দিরের গঠন সংক্রান্ত বর্ণনা আছে নিম্নলিখিত উপায়েঃ
“রাজা ব্রহ্মমিত্রের পত্নী নাগদেবীর উপহার।”
“কোশিকি রাজার ছেলে ইন্দ্রাগ্নিমিত্রের পত্নী এবং জীবিত পুত্রদের মাতা কুরাঙ্গির উপহার। রাজপ্রাসাদের মঠের শ্রীমারও উপহার।”
এই সকল গুরুত্বপূর্ণ নথির শেষাংশ হারিয়ে যাওয়ায় কানিংহাম খেদ প্রকাশ করেছিলেন। শিলালিপির প্রথম কপি থেকে তিনি “কুরমগিয়ে দানম” সম্পর্কিত এগারোটি ব্রাহ্মী অক্ষরের হদিস পেয়েছিলেন, যার প্রথম নয়টি হল “রাজপসাদ-চেটিকা সা”। ব্লচ এই নয়টি অক্ষর পড়েছিলেন “রাজপসাদ-সেটিকাস” হিসেবে এবং পূর্বাপর শব্দগুলির নিরীখে এই ভাবটিকে তিনি অনুবাদ করেছিলেনঃ
কানিংহাম অনুবাদ করবার সময় চৈত্য শব্দটির মাধ্যমে রাজপ্রাসাদকেই বুঝিয়েছেন, তিনি বলেছেন, “রাজপসাদের উল্লেখ দেখে মনে হয় এটি রাজপরিবারের দানের সঙ্গে যুক্ত”। লুডারস দ্বিধাগ্রস্ত হলেও “রাজ-পসাদ-সেটিকাস”কে “রাজমন্দিরে” বলেই মনে করেন।
শুঙ্গ রাজাদের সময়ে সাঁচী অবদান
অশোকবদান অনুযায়ী, মনে করা হয় যে খ্রীঃ পূঃ ২য় শতকের কোন এক সময়ে এই স্তুপটি ধ্বংস হয়েছিল; এই ঘটনাটির সাথে শুঙ্গরাজ পুষ্যমিত্র শুঙ্গের উত্থানের যোগ আছে বলে অনেকে মনে করেন। পুষ্যমিত্র শুঙ্গ সেনাপ্রধান হিসেবে মৌর্য সাম্রাজ্য দখল করেছিলেন। মনে করা হয়, পুষ্যমিত্র শুঙ্গ আসল স্তুপটিকে ধ্বংস করেন এবং তার পুত্র অগ্নিমিত্র সেটিকে পুনঃস্থাপন করেন। মূল ইষ্টক নির্মিত স্তুপটি শুঙ্গ আমলে প্রস্তর দ্বারা আচ্ছাদিত করা হয়।
মস্ত স্তুপ (১ নং)
শুঙ্গ শাসনের পরবর্তীকালে, এই স্তুপটিকে পাথরের চাঁইয়ের সাহায্য এর প্রকৃত আয়তনের প্রায় দ্বিগুণ বাড়ানো হয়েছিল। গম্বুজের মাথা ছিল চ্যাপ্টা আর এর শিরোভাগে একটি বর্গাকার রেলিং দ্বারা বেষ্টিত তিনটি উপরিপাতিত ছত্র ছিল। ধর্মচক্র - এর অনেকগুলি স্তর যা কিনা ধর্মের প্রতীক হিসেবে ব্যবহৃত হত। গম্বুজটি একটি উচ্চ বর্তুলাকার ঢাকের ওপর স্থাপন করা হত যাতে এর চারিদিক পরিবেষ্টন করে হাঁটা যায়; গম্বুজের কাছে পৌঁছোনোর জন্য দুটি সিঁড়ির ব্যবস্থা ছিল। ভূমিস্থ দ্বিতীয় একটি প্রস্তরনির্মিত পথ  সূক্ষ্মাগ্র ক্ষুদ্র স্তম্ভশ্রেণী দ্বারা বেষ্টিত ছিল। ১ নং স্তুপটির রেলিংয়ে কোন শিল্পগত কারুকার্য ছিল না। এগুলি শুধুমাত্র কিছু পাথরের চাঁই যাতে কিছু উৎসর্গীত শিলালিপি উৎকীর্ণ ছিল। এগুলির প্রায় ১৫০ খ্রীস্টপূর্বাব্দের।
২ নং স্তুপ এবং ৩ নং স্তুপ
যেসব নির্মাণগুলিকে শুঙ্গ রাজাদের সমকালীন বলে মনে করা হয় সেগুলির মধ্যে উল্লেখযোগ্য হল দ্বিতীয় ও তৃতীয় স্তুপ (কিন্তু এগুলির অত্যন্ত সজ্জিত প্রবেশপথগুলি নয়, শিলালিপি থেকে জানা গেছে, এইসকল প্রবেশপথগুলি পরবর্তী সাতবাহন আমলে নির্মিত হয়েছিল), এবং ভূমিস্থ সূক্ষ্মাগ্র ক্ষুদ্র স্তম্ভশ্রেণী এবং মহান স্তুপের (১ নং স্তুপ) প্রস্তর আবরণ। মনে করা হয়, সারিপুত্ত ও মহামোজ্ঞল্লানের দেহাবশেষ ৩ নং স্তুপে রক্ষিত আছে। বড় মেডেলের মত আকৃতিবিশিষ্ট খোদাইগুলি প্রায় ১১৫ খ্রীঃপূঃ, ভারহুতের কিছু পরবর্তী সময়ে প্রায় ৮০ খ্রীঃপূঃ প্রবেশপথের খোদাইগুলি নির্মিত হয়; খ্রীস্টিয় প্রথম শতকে এর কিছু পুনর্নির্মাণ হয়েছিল।
শুঙ্গ আমলের সাঁচীর স্থাপত্যগুলির সজ্জারীতির সাথে ভারহুতের সজ্জারীতির খুব ঘনিষ্ঠ মিল পাওয়া যায়; ঠিক তেমনিই পাওয়া যায় বোধগয়ার সীমান্তবর্তী সূক্ষ্মাগ্র ক্ষুদ্র স্তম্ভশ্রেণীরও। এই তিনটি রীতির মধ্যে বোধগয়াকেই প্রাচীনতম বলে মনে করা হয়।
শুঙ্গ আমলে যুদ্ধ
শুঙ্গ আমলে যুদ্ধ ও পারস্পরিক বিবাদ লেগেই থাকত। মনে করা হয়, এরা কলিঙ্গ, সাতবাহন, ইন্দো-গ্রীক এবং সম্ভবত পাঞ্চাল ও মথুরার সঙ্গেও যুদ্ধে লিপ্ত থাকত। ইন্দো-গ্রীকদের সঙ্গে শুঙ্গ সাম্রাজ্যের লড়াই এই যুগের ইতিহাসে একটি বড় স্থান অধিকার করেছে। ১৮০ খ্রীঃপূঃ নাগাদ গ্রীক-ব্যাকট্রিয় শাসক ডেমেট্রিয়স কাবুল উপত্যকা জয় করেন এবং ধারণা করা হয় তিনি আন্তঃ-সিন্ধু অঞ্চলে এসে শুঙ্গ রাজাদের সঙ্গে যুদ্ধে লিপ্ত হন। ইন্দো-গ্রীক রাজা প্রথম মিয়েন্ডার অন্যান্য ভারতীয় শাসকদের সঙ্গে পাটলিপুত্রের দিকে একটি অভিযান চালিয়েছিলেন অথবা তিনি সেই অভিযানে নেতৃত্ব দিয়েছিলেন; যদিও এই অভিযানের সঠিক প্রকৃতি ও সাফল্য সম্বন্ধে সামান্যই জানা যায়। এইসকল যুদ্ধগুলির নীট ফলাফলও অজ্ঞাত রয়েছে।
সাহিত্যিক নিদর্শন
মহাভারত এবং যুগ পুরাণের মত কিছু সাহিত্যিক নথি থেকে শুঙ্গ ও ইন্দো-গ্রীকদের মধ্যে পারস্পরিক বিবাদ সম্বন্ধে জানা যায়।
শুঙ্গদের সামরিক অভিযান
অশোকবদান প্রভৃতি শাস্ত্র দাবী করে, যে পুষ্যমিত্র সম্রাট অশোককে ক্ষমতাচ্যুত করেন এবং অনেক বৌদ্ধ সন্ন্যাসীকে হত্যা করেন। অতঃপর এর বর্ণনা থেকে জানা যায়, পুষ্যমিত্র কীভাবে পাটলিপুত্রে সেনা পাঠান এবং পাঞ্জাবের শাকল পর্যন্ত (শিয়ালকোট) সেনা পাঠিয়ে বৌদ্ধ সন্ন্যাসীদের হত্যা করেন।
যবন আক্রমণ ও পাটলিপুত্র অধিকার
ইন্দো-গ্রীকগণ, হয় প্রথম ডিমিট্রিয়স অথবা প্রথম মিয়েন্ডারের পরিচালনায়, সম্ভবত বৌদ্ধদের সাহায্য নিয়ে ভারতবর্ষ আক্রমণ করেছিলেন; ভারতীয় সূত্রে এই ইন্দো-গ্রীকদের যবন বলা হয়েছে। মিলিন্দপঙ্‌হোতে বর্ণিত আছে, মিয়েন্ডার বৌদ্ধধর্ম গ্রহণ করেছিলেন।
হিন্দুশাস্ত্র যুগ পুরাণে ইন্দো-গ্রীকদের পাটলিপুত্র আক্রমণের বর্ণনা রয়েছে, এই পুরাণে ভারতীয় ঐতিহাসিক ঘটনাবলীকে দৈববাণী হিসেবে বর্ণনা করা হয়েছে। মেগাস্থিনিসের বিবরণ অনুযায়ী পাটলিপুত্র ছিল অত্যন্ত জাঁকজমকপূর্ণ সুরক্ষিত একটি শহর যার ৫৭০টি মিনার ও ৬৪টি প্রবেশপথ ছিল। যুগ পুরাণে এই শহরের প্রাচীরের ধ্বংসের বর্ণনা করা হয়েছেঃ
“অনন্তর, যবনবাহিনী সমরশৌর্যে সজ্জিত হয়ে পাঞ্চাল এবং মথুরাদিগের সঙ্গে শকেটে অভিগমন করে কুসুমাধ্বজ পৌঁছোলেন” (পুষ্প-পতাকার শহর, পাটলিপুত্র)। অতঃপর, একবার পুষ্পপুর (পাটলিপুত্রের অপর নাম) পৌঁছোনোর পর এর জাঁকালো মাটির প্রাচীরগুলি ধ্বংস করলে, সমস্ত রাজত্বই ধ্বংস হয়ে যাবে।” [যুগ পুরাণ, ৪৭-৪৮ অধ্যায়, ২০০২ সংস্করণ]
পশ্চিমী সূত্র থেকেও জানা যায়, যে গ্রীকদের এই ভারত আক্রমণ রাজধানী সুদূর পাটলিপুত্র পর্যন্ত বিস্তৃত হয়েছিল:
আলেকজান্ডারের পর যাঁরা এসেছিলেন তাঁরা গঙ্গা ও পাটলিপুত্র পর্যন্ত গমন করেছিলেন
-     স্ট্র্যাবো, ১৫,৬৯৮
সিন্ধু নদীতে যুদ্ধ
গ্রীক ও শুঙ্গদের প্রত্যক্ষ যুদ্ধের খতিয়ান কালিদাসের নাটক মালবিকাগ্নিমিত্রমে বর্ণিত হয়েছে। এতে রয়েছে পুষ্যমিত্রের পৌত্র বসুমিত্রের শ’খানেক সৈন্যবাহিনীর সঙ্গে গ্রিক অশ্ববাহিনীর একটি দলের লড়াই চলে সিন্ধু নদীর তীরে যাতে ভারতীয়রা গ্রীকদের দলটিকে পর্যুদস্ত করে এবং পুষ্যমিত্র সফলভাবে অশ্বমেধ যজ্ঞ সম্পূর্ণ করেন। এই নদীটি উত্তর-পশ্চিমের সিন্ধু নদী হতে পারে, কিন্তু শুঙ্গদের এতটা বিস্তৃতি কিছুটা অসম্ভব বলে মনে হয়, এবং এর থেকে অধিকতর সম্ভাব্য বলে মনে হয়, উল্লিখিত নদীটি প্রকৃতপক্ষে গাঙ্গেয় উপত্যকায় অবস্থিত সিন্দ নদী অথবা কালি-সিন্দ নদী।
ধনদেব-অযোধ্যা শিলালিপি
সর্বোপরি, মনে করা হয়, শুঙ্গ শাসন অযোধ্যা পর্যন্ত বিস্তৃত ছিল। শুঙ্গ লিপি সুদূর উত্তর-মধ্য ভারতের অযোধ্যায় পরিচিত ছিল; বিশেষত, ধনদেব-অযোধ্যা শিলালিপি থেকে ধনদেব নামে এক স্থানীয় রাজার কথা জানা যায় যিনি নিজেকে পুষ্যমিত্র শুঙ্গের ষষ্ঠ উত্তরসূরী দাবী করেন। শিলালিপিটিতে অযোধ্যায় সংঘটিত দুটি অশ্বমেধ যজ্ঞের কথা রয়েছে।
যবনরাজ্য শিলালিপি
গ্রীকরা সম্ভবত মথুরা নিজেদের দখলে রেখেছিলেন। যবনরাজ্য শিলালিপি, যাকে “মাঘের শিলালিপি”ও বলা হত, মথুরায় আবিষ্কৃত হয়; এতে বলা হয়েছে খ্রীঃপুঃ প্রথম শতকে মথুরা ইন্দো-গ্রীকদের অধীনে ছিল। এই শিলালিপিটি এই কারণেই গুরুত্বপূর্ণ যে এটির উৎসর্গকরণের দিনটিকে “যবনরাজ্যের ১১৬ বছরের শেষদিন” – হিসেবে উল্লেখ করা হয়েছে। খ্রীঃপুঃ ২য় ও ১ম শতকে মথুরার ওপর ইন্দো-গ্রীক অধিকারের প্রমাণস্বরূপ এই শিলালিপিটি উল্লেখযোগ্য ভূমিকা পালন করে যার সমর্থন মুদ্রা ও সাহিত্যিক নিদর্শনেও মেলে। তদুপরি, মথুরা ও শূরসেনের ওপর শুঙ্গ কর্তৃত্ব ছিল বলে মনে হয় না, কারণ কোন শুঙ্গ মুদ্রা বা লিপি সেখানে পাওয়া যায়নি।
যদিও পরবর্তীকালে, মথুরা তাদের হস্তচ্যুত হয়েছিল বলে মনে করা হয়, তবে শুঙ্গদের দ্বারা তা না হয়ে থাকলেও অন্যান্য দেশীয় শাসকদের দ্বারা অধিকৃত হয়ে থাকতে পারে; সম্ভাব্য এইসকল দেশীয় রাজারা হলেন দত্ত বংশ অথবা মিত্র বংশ অথবা আরো সম্ভাব্য রজুবুলের অধীনস্থ উত্তরাপথের ইন্দো-সিথিয় বংশ। মথুরায়, অর্জুনায়ন এবং যৌধেয়গণ তাদের প্রচলিত মুদ্রায় সামরিক বিজয়ের কথা উল্লেখ করেছেন (“অর্জুনায়নের বিজয়”, “যৌধেয়র বিজয়” ) এবং খ্রীঃপুঃ ১ম শতকে ত্রিগার্ত, অদুম্বর এবং শেষে কুনিন্দরাও নিজেদের মুদ্রা চালু করেন; এ থেকেই বোঝা যায় ইন্দো-গ্রীকদের অধিকার থেকে তারা মুক্ত ছিলেন, যদিও এইসকল মুদ্রাগুলির রীতি ইন্দো-গ্রীকদের থেকে প্রাপ্ত হয়েছিল।
হেলিওডোরাস মিনার
নিশ্চিত করে বিশেষ কিছুই বলা যায় না। তবুও যেটুকু পরিষ্কারভাবে বোঝা যায় তাতে, দুটি রাজত্বের মধ্যে উত্তরোত্তর রাজাদের শাসনকালে কূটনীতিক সম্পর্কগুলি স্বাভাবিক হয়ে এসেছিল। ইন্দো-গ্রীক ও শুঙ্গদের মধ্যে সম্ভবত মিটমাট হয় এবং হেলিওডোরাস মিনার অনুযায়ী, ১১০ খ্রীঃপুঃ নাগাদ তারা পরস্পরের প্রতি কূটনৈতিক দূত প্রেরণ করেন। জানা গেছে, হেলিওডোরাস নামে এক গ্রিক রাষ্ট্রদূত ইন্দো-গ্রীক রাজা অ্যান্টিয়ালসিডাসের রাজত্বকালে মধ্যভারতের বিদিশায় শুঙ্গ রাজা ভগভদ্রর রাজধানীতে গমন করেন।
সাংস্কৃতিক অবদান
একদিকে যেমন শুঙ্গ সাম্রাজ্যের ধর্মীয় রাজনীতি নিয়ে বহু বিতর্ক রয়েছে, তেমনি এই সাম্রাজ্য আবার অনেক অবদানও রেখে গেছে। শিল্প, শিক্ষা, দর্শন, এবং শিক্ষার অন্যান্য ধারা এই সময়ে বিকশিত হয়েছিল। বিশেষভাবে উল্লেখ্য, পতঞ্জলির যোগসূত্র এবং মহাভাষ্য এই যুগেই রচিত হয়। মালবিকাগ্নিমিত্র নাটকে এর উল্লেখ আছে। এই নাটকটি কালিদাস পরবর্তী গুপ্ত যুগে রচনা করেন এবং এতে রাজদরবারের চক্রান্তকে পটভূমি করে মালবিকা ও রাজা অগ্নিমিত্রের প্রেমগাথা রচিত হয়েছে।
মথুরা শিল্পরীতিকে ভিত্তি করে এই যুগে কারুকার্য শিল্প উন্নতিলাভ করে; মনে করা হয়, এই মথুরা শিল্পরীতি হল আফগানিস্তান ও পাকিস্তানের হেলিনিয় গান্ধার রীতির দেশীয় রূপ।
শুঙ্গ আমলে (১৮৫ – ৭৩ খ্রীঃপুঃ), মধ্যভারতের (মধ্যপ্রদেশ) কোন কোন অঞ্চলে বৌদ্ধ কার্যকলাপ পরিলক্ষ্যিত হয়েছে; সাঁচী ও ভারহুতের স্তুপে নির্মিত কিছু স্থাপত্যকার্য এই সময়ে বিস্তারলাভ করে, যদিও এই সকল কাজ প্রকৃতপক্ষে সম্রাট অশোকই শুরু করেছিলেন। তবে এইসকল শিল্পকার্য উক্ত স্থানগুলিতে শুঙ্গদের দূর্বলতার প্রমাণ নাকি তাদের সহিষ্ণুতার পরিচায়ক – এ ব্যাপারে নিশ্চিত করে কিছু বলা যায় না।
লিপি
শুঙ্গরা ব্রাহ্মী লিপিরই বিকল্পরূপ ব্যবহার করতেন এবং লেখ্য ভাষা হিসেবে সংস্কৃত প্রচলিত ছিল। মনে করা হয়, এই লিপিটি ছিল মৌর্য ও কলিঙ্গ ব্রাহ্মী লিপির মধ্যবর্তী।
মেহবুবা মুফতি
জন্ম ও পারিবারিক পরিচিতি
মেহবূবা মুফতি ১৯৫৯ সালের ২২ মে কাশ্মীরের অনন্তনাগ নামক স্থানে জন্মগ্রহণ করেন। তার পিতার নাম মু্ফতি মুহাম্মদ সাঈদ ও মাতা গুলশান আরা। তারা তিন ভাই বোন। তার ভাই তাসদুক মুফতি হলিউডের একজন প্রথ্যাত সিনেমাটোগ্রাফার এবং বোন রুবিয়া সাঈদ তিনি একজন চিকিৎসক।
শিক্ষাজীবন
মেহবূবা মুফতি স্থানীয় বিদ্যালয়ে পড়াশুনা শেষ করে কাশ্মীর বিশ্ববিদ্যালয়ে আইন নিয়ে পড়াশুনা করেন।
ব্যক্তি-জীবন
মেহবূবা মুফতির স্বামীর নাম জাবেদ ইকবাল শাহ, যিনি নিজে ন্যাশনাল কনফারেন্স দলের একজন প্রখ্যাত নেতা।
গুদেম মহিপাল রেড্ডি
গুদেম মহিপাল রেড্ডি হলেন একজন ভারতীয় রাজনৈতিক কর্মী যিনি পতানচেরু নির্বাচনী এলাকা থেকে তেলেঙ্গানা বিধানসভার বর্তমান সদস্য। তিনি তেলেঙ্গানা রাষ্ট্র সমিতির সদস্য। তিনি ২০১৪ এবং ২০১৮ সালের সাধারণ নির্বাচনে জয়ী হন।
বান্দুলা ওয়ার্নাপুরা
বান্দুলা ওয়ার্নাপুরা (බන්දුල වර්ණපුර; জন্ম: ১ মার্চ, ১৯৫৩) রাম্বুকানায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলকে নেতৃত্ব দিয়েছেন তিনি। শ্রীলঙ্কার ক্রিকেটের ইতিহাসে প্রথম টেস্টে দলের অধিনায়ক ছিলেন তিনি। ১৯৭৫ থেকে ১৯৮২ মেয়াদে টেস্ট ও একদিনের আন্তর্জাতিকে অংশ নিয়েছেন।
দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতি উদ্বোধনী ব্যাটসম্যানের পাশাপাশি ডানহাতে মিডিয়াম পেস বোলিংয়ে দক্ষ ছিলেন ওয়ার্নাপুরা। শ্রীলঙ্কা ক্রিকেট দলের কোচের দায়িত্ব পান। এছাড়াও শ্রীলঙ্কা ক্রিকেট প্রশাসনে অংশ নিয়েছেন। বর্তমানে তিনি এশিয়ান ক্রিকেট কাউন্সিলের কর্মকর্তা হিসেবে দায়িত্ব পালন করছেন।
খেলোয়াড়ী জীবন
শ্রীলঙ্কার বর্তমান ক্রিকেটার মালিন্দা ওয়ার্নাপুরা সম্পর্কে তার ভাইপো। কলম্বোর নালন্দা কলেজের প্রাক্তন শিক্ষার্থী তিনি। ১৯৭১ সালে তিনি প্রথম একাদশে অধিনায়কত্ব করেন।
শ্রীলঙ্কা দলের প্রথম টেস্ট অভিষেকে দলের অধিনায়ক ছিলেন ওয়ার্নাপুরা। ১০ম শ্রীলঙ্কান ক্রিকেটার হিসেবে টেস্ট ক্যাপ পরিধান করেন। ১৯৮২ সালে সফরকারী ইংল্যান্ডের বিপক্ষে তিনি প্রথম বল মোকাবেলাসহ দলের প্রথম রানের সূচনা করেন। ১৭ ফেব্রুয়ারি, ১৯৮২ তারিখে পাইকিয়াসোথি সারাভানামুত্তু স্টেডিয়ামে ওয়ার্নাপুরা-কিথ ফ্লেচার টসে যান। টসে অবশ্য ওয়ার্নাপুরা টসে জয়ী হন। সিদাথ ওয়েতিমুনিকে সাথে নিয়ে ব্যাটিং উদ্বোধনে যান। এছাড়াও প্রথম শ্রীলঙ্কান ব্যাটসম্যান হিসেবে বুকে আঘাত পান। কিন্তু ৩৫ মিনিটে ২৫ বল মোকাবেলা করে মাত্র ২ রানে বব উইলিসের বলে ডেভিড গাওয়ারের হাতে ধরা পড়ে প্যাভিলিয়নে ফেরত যান। দ্বিতীয় ইনিংসে ১৫৫ বলে ৩৮ রান তোলেন। এ রানটিই তার সর্বোচ্চ টেস্ট রান। ঐ খেলায় ইংল্যান্ড জয়লাভ করে। চার টেস্ট খেলে সবগুলো টেস্টেই নেতৃত্ব দিয়েছেন তিনি। কিন্তু কোন টেস্টেই তার দল জয়লাভে সক্ষম হয়নি।
একাদশ শ্রীলঙ্কান হিসেবে ওডিআইয়ে ক্যাপ পরিধান করেন ওয়ার্নাপুরা। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। ১৯৭৫ সালের ক্রিকেট বিশ্বকাপে অনুষ্ঠিত ঐ খেলাটি শ্রীলঙ্কা দলের প্রথম ওডিআই খেলা ছিল। ঐ খেলায় তিনি মাত্র ৮ রান সংগ্রহ করেন ও তার দল পরাজিত হয়। নিজস্ব পঞ্চম ওডিআইয়ে অনূঢ়া তেনেকুনের আঘাতপ্রাপ্তির কারণে অস্থায়ীভাবে দলের অধিনায়কত্ব করেন। তার অধিনায়কত্বে ১৬ জুন, ১৯৭৯ তারিখে ভারতের বিপক্ষে ক্রিকেট বিশ্বকাপে অংশ নিয়ে শ্রীলঙ্কা প্রথমবারের মতো একদিনের আন্তর্জাতিকে জয়লাভে সক্ষম হয়। ঐ খেলায় তিনি ১৮ রানসহ এক উইকেট লাভ করে দলের জয়ে ভূমিকা রাখেন। প্রতিযোগিতায় সহযোগী সদস্য হিসেবে এ জয়টি একমাত্র জয় ছিল। একদিনের আন্তর্জাতিকে তিনি একটিমাত্র অর্ধ-শতক লাভ করেছেন।
অবসর
১৯৮২ সালে বিদ্রোহী দলের সফরে আরোসা শ্রীলঙ্কা দলে অংশ নিয়ে বিতর্কের কেন্দ্রবিন্দুতে পৌঁছেন। এরফলে তাকে আন্তর্জাতিক ক্রিকেটে অংশগ্রহণে নিষেধাজ্ঞা প্রদান করা হয়। পরবর্তীতে অবশ্য এ নিষেধাজ্ঞা প্রত্যাহার করা হলেও তিনি আর আন্তর্জাতিক ক্রিকেটে অংশ নেননি। অবসর পরবর্তীকালে আইসিসি ম্যাচ রেফারিসহ আম্পায়ার হিসেবেও কাজ করেছেন। ২০০১ সালে দুই টেস্ট ও তিনটি ওডিআইয়ে রেফারির দায়িত্ব পালন করেন। এছাড়াও ক্রিকেট কোচ হিসেবেও তার সুনাম রয়েছে। ১৯৯৪ সালে কোচিং পরিচালক হিসেবে মনোনীত হন। পরবর্তীতে জাতীয় দলের কোচ হন। ২০০১ সালে শ্রীলঙ্কা ক্রিকেটের ডাইরেক্টর অব অপারেশন্স পদে যোগ দেন। ২০০৮ সাল পর্যন্ত আট বছর এ দায়িত্বে থেকে পদত্যাগ করেন। বর্তমানে তিনি এশিয়ান ক্রিকেট কাউন্সিলের ডেভেলপম্যান্ট ম্যানেজার হিসেবে কর্মরত।
নতুন ধর্মীয় আন্দোলন
নতুন ধর্মীয় আন্দোলন, যা নতুন ধর্ম বা বিকল্প আধ্যাত্মিকতা নামেও পরিচিত, ধর্মীয় বা আধ্যাত্মিক গোষ্ঠী যার আধুনিক উৎস রয়েছে কিন্তু এটি তার সমাজের প্রভাবশালী ধর্মীয় সংস্কৃতির বাহ্যিক। "নতুন ধর্মীয় আন্দোলনগুলি" মূলে অভিনব হতে পারে বা সেগুলি বৃহত্তর ধর্মের অংশ হতে পারে, এই ক্ষেত্রে তারা পূর্ব-বিদ্যমান সম্প্রদায় থেকে আলাদা। কিছু "নতুন ধর্মীয় আন্দোলন" ব্যক্তিত্বকে আলিঙ্গন করার মাধ্যমে আধুনিকীকরণ বিশ্ব তাদের সামনে যে চ্যালেঞ্জগুলি তৈরি করে তা মোকাবেলা করে, অন্য "নতুন ধর্মীয় আন্দোলনগুলি" শক্তভাবে বোনা যৌথ উপায়গুলিকে আলিঙ্গন করে তাদের মোকাবেলা করে। পণ্ডিতগণ অনুমান করেছেন যে "নতুন ধর্মীয় আন্দোলন"-এর সংখ্যা এখন বিশ্বব্যাপী কয়েক হাজারের মধ্যে, তাদের বেশিরভাগ সদস্য এশিয়া ও আফ্রিকাতে বসবাস করেন। বেশিরভাগ এনআরএম-এর মাত্র কয়েকজন সদস্য আছে, তাদের কিছু সদস্যের হাজার হাজার সদস্য রয়েছে, এবং তাদের কয়েকটির সদস্য সংখ্যা মিলিয়নেরও বেশি।
"নতুন ধর্মীয় আন্দোলন" সংজ্ঞায়িত করার জন্য কোন একক, সম্মত মানদণ্ড নেই। এই প্রসঙ্গে "নতুন" শব্দটিকে কীভাবে ব্যাখ্যা করা উচিত তা নিয়ে বিতর্ক রয়েছে। দৃষ্টিভঙ্গি হল যে এটি এমন ধর্মকে মনোনীত করা উচিত যেটি তার উৎসে সাম্প্রতিকতম, খ্রিস্টান, ইহুদি ধর্ম, ইসলাম, হিন্দুধর্ম ও বৌদ্ধ ধর্মের মতো বৃহৎ, সুপ্রতিষ্ঠিত ধর্মের তুলনায়। বিকল্প দৃষ্টিভঙ্গি হল যে "নতুন" এর অর্থ হওয়া উচিত যে একটি ধর্ম তার গঠনে আরও সাম্প্রতিক।  কিছু পণ্ডিত ১৯৫০ এর দশক বা ১৯৪৫ সালে দ্বিতীয় বিশ্বযুদ্ধের সমাপ্তিকে সংজ্ঞায়িত সময় হিসাবে দেখেন, যদিও অন্যরা ১৯ শতকের মাঝামাঝি অথবা ১৮৩০ সালে লেটার ডে সেন্ট আন্দোলনের প্রতিষ্ঠা, এবং ১৮৩৮ সালে টেনরিকিও থেকে অনেক পিছনের দিকে তাকায়।
নতুন ধর্মগুলো প্রায়ই প্রতিষ্ঠিত ধর্মীয় সংগঠন এবং বিভিন্ন ধর্মনিরপেক্ষ প্রতিষ্ঠানের প্রতিকূল অভ্যর্থনার সম্মুখীন হয়েছে। পশ্চিমা দেশগুলিতে, ১৯৭০ ও ১৯৮০ এর দশকে উদীয়মান গোষ্ঠীগুলির বিরোধিতা করার জন্য ধর্মনিরপেক্ষ অ্যান্টি-কাল্ট আন্দোলন ও খ্রিস্টান পাল্টা' আন্দোলনের' উদ্ভব হয়েছিল। ১৯৭০-এর দশকে, ধর্মের একাডেমিক অধ্যয়নের মধ্যে নতুন ধর্ম অধ্যয়নের স্বতন্ত্র ক্ষেত্রটি গড়ে ওঠে। এখন এই বিষয়ে নিবেদিত বেশ কয়েকটি পণ্ডিত সংস্থা এবং সমকক্ষ-পর্যালোচিত জার্নাল রয়েছে। ধর্মীয় অধ্যয়নের পণ্ডিতরা আধুনিকতায় "নতুন ধর্মীয় আন্দোলন"-এর উত্থানকে প্রাসঙ্গিকভাবে তুলে ধরেন, এটিকে ধর্মনিরপেক্ষকরণ, বিশ্বায়ন, বিদেশীকরণ, ফ্র্যাগমেন্টেশন, রিফ্লেক্সিভিটি ও ব্যক্তিগতকরণের আধুনিক প্রক্রিয়াগুলির পণ্য ও উত্তর হিসাবে সম্পর্কিত করেন।
ইতিহাস
১৮৩০ সালে লেটার ডে সেন্ট আন্দোলন জোসেফ স্মিথ দ্বারা প্রতিষ্ঠিত হয়। সদস্যতার দিক থেকে এটি এখন সবচেয়ে বড় নতুন ধর্মীয় আন্দোলনের একটি। জাপানে, ১৮৩৮ তেনরিক্যোর সূচনা হয়। ১৮৪৪ সালে ইরানে বাবিবাদ প্রতিষ্ঠিত হয় যেখান থেকে বাহাউল্লাহ ১৮৬৩ সালে বাহাই ধর্ম প্রতিষ্ঠা করেন। ১৮৬০ সালে ডোংহাক, পরে  চেওন্ডোইজম, কোরিয়াতে চোই জায়ে-উ-এর দ্বারা প্রতিষ্ঠিত হয়েছিল। এটি পরবর্তীতে ১৮৯৪ সালে ডংহাক কৃষক বিপ্লবকে প্রজ্বলিত করে। ১৮৮৯ সালে, মির্জা গোলাম আহমদ কর্তৃক ইসলামিক শাখা আহমদিয়া প্রতিষ্ঠিত হয়। ১৮৯১ সালে, ইউনিটি চার্চ, প্রথম নতুন থত সম্প্রদায়, যুক্তরাষ্ট্রে প্রতিষ্ঠিত হয়।
১৮৯৩ সালে, শিকাগোতে বিশ্বের ধর্মের প্রথম পার্লামেন্ট অনুষ্ঠিত হয়। কনফারেন্সে সেই সময়ের "নতুন ধর্মীয় আন্দোলন" অন্তর্ভুক্ত ছিল যেমন আধ্যাত্মবাদ, বাহাই বিশ্বাস ও খ্রিস্টান বিজ্ঞান। পরবর্তীটির প্রতিনিধিত্ব করেছিলেন এর প্রতিষ্ঠাতা মেরি বেকার এডি। হেনরি হ্যারিস জেসাপ যিনি সভায় ভাষণ দিয়েছিলেন তিনিই প্রথম মার্কিন যুক্তরাষ্ট্রে বাহাই ধর্মের কথা উল্লেখ করেছিলেন। এছাড়াও উপস্থিত ছিলেন সোয়েন শাকু, জৈনের প্রথম আমেরিকান পূর্বপুরুষ,  থেরবাদ বৌদ্ধ প্রচারক  অনাগরিকা ধর্মপাল ও জৈন প্রচারক বীরচাঁদ গান্ধী। এই সম্মেলন এশীয় ধর্মীয় শিক্ষকদের তাদের প্রথম ব্যাপক আমেরিকান শ্রোতা দিয়েছে।
১৯১১ সালে, নাজারেথ ব্যাপটিস্ট চার্চ, প্রথম এবং বৃহত্তম আধুনিক আফ্রিকান দীক্ষিত গির্জাগুলির মধ্যে একটি, দক্ষিণ আফ্রিকার ইসাইয়া শেম্বে দ্বারা প্রতিষ্ঠিত হয়েছিল। ২০ শতকের প্রথম দিকেও অসত্রুর প্রতি আগ্রহ বেড়েছে। ১৯৩০-এর দশকে মার্কিন যুক্তরাষ্ট্রে ইসলামের জাতি এবং যিহোবার সাক্ষিদের উত্থান ঘটেছিল; জ্যামাইকায় রাস্তাফারি আন্দোলনের উত্থান; ভিয়েতনামে চাও দাই এবং হয়া হাও  -এর উত্থান; জাপানে সোকা গাক্কাইয়ের উত্থান; এবং চীনে জাইলিবাদ ও ইগুয়ান্ডাওর উত্থান। ১৯৪০-এর দশকে, জেরাল্ড গার্ডনার উইকার আধুনিক পৌত্তলিক ধর্মের রূপরেখা দিতে শুরু করেন।
১৯৫০ ও ১৯৬০ এর দশকে অনেক দেশে নতুন ধর্মীয় আন্দোলনের প্রসার ঘটে।শিন্টো নির্দেশিকা (১৯৪৫) জাপানী সরকারকে শিন্টো থেকে আলাদা করতে বাধ্য করার পরে জাপানি নতুন ধর্মগুলি খুব জনপ্রিয় হয়ে ওঠে, যা ছিল জাপানের রাষ্ট্রধর্ম, ধর্মের বৃহত্তর স্বাধীনতা নিয়ে আসে। ১৯৫৪ সালে  সায়েন্টোলজি যুক্তরাষ্ট্রে প্রতিষ্ঠিত হয় এবং একীকরণ চার্চ দক্ষিণ কোরিয়াতে প্রতিষ্ঠিত হয়। ১৯৫৫ সালে ইথেরিয়াস সোসাইটি ইংল্যান্ডে প্রতিষ্ঠিত হয়। এটি এবং অন্যান্য কিছু নতুন ধর্মীয় আন্দোলনকে অজ্ঞাত উড়ন্ত বস্তুর ধর্ম বলা হয়েছে কারণ তারা বহির্জাগতিক জীবনের বিশ্বাসকে ঐতিহ্যগত ধর্মীয় নীতির সাথে একত্রিত করে। ১৯৬৫ সালে, পল টুইচেল একাঙ্কার প্রতিষ্ঠা করেন, একটি এনআরএম যা আংশিকভাবে স্যান্ট ম্যাট থেকে উদ্ভূত হয়েছিল ১৯৬৬ সালে এ সি ভক্তিবেদান্ত স্বামী প্রভুপাদ  এবং অ্যান্টন লাভে শয়তানের চার্চ প্রতিষ্ঠা করেছিলেন। ১৯৬৭ সালে, ভারতে মহর্ষি মহেশ যোগীর সাথে বিটলসের সফর ট্রান্সসেন্ডেন্টাল মেডিটেশন আন্দোলনের প্রতি জনসাধারণের দৃষ্টি আকর্ষণ করে।
১৯৮০ ও ১৯৯০ এর দশকের শেষদিকে, কমিউনিজমের পতন এবং ১৯৮৯-এর বিপ্লবগুলি নতুন ধর্মীয় আন্দোলন-এর জন্য নতুন সুযোগের সূচনা করেছিল। ফালুন গং প্রথম ১৯৯২ সালে লি হংঝি উত্তরপূর্ব চীনে সর্বজনীনভাবে শেখান।প্রথমে এটি চীনা সরকার দ্বারা গৃহীত হয়েছিল এবং ১৯৯৯ সাল নাগাদ চীনে ৭০ মিলিয়ন অনুশীলনকারী ছিল,  কিন্তু জুলাই ১৯৯৯ সালে সরকার এই আন্দোলনটিকে একটি হুমকি হিসেবে দেখতে শুরু করে এবং এটিকে নির্মূল করার প্রচেষ্টা শুরু করে।
একবিংশ শতাব্দীতে, অনেক এনআরএম ইন্টারনেট ব্যবহার করছে তথ্য দেওয়ার জন্য, সদস্যদের নিয়োগ করতে এবং কখনও কখনও অনলাইন মিটিং এবং আচার অনুষ্ঠানের জন্য। একে কখনও কখনও সাইবার সাম্প্রদায়িকতা হিসেবে উল্লেখ করা হয়।r  ক্যালিফোর্নিয়া স্টেট ইউনিভার্সিটি, নর্থ্রিজ-এর নৃতত্ত্ব ও লোককথার অধ্যাপক সাবিনা ম্যাগলিওকো ইন্টারনেটে নতুন ধর্মীয় আন্দোলনের ক্রমবর্ধমান জনপ্রিয়তা নিয়ে আলোচনা করেছেন।
২০০৬ সালে ক্যালিফোর্নিয়া ইউনিভার্সিটি, সান্তা বারবারার ইনস্টিটিউট ফর দ্য স্টাডি অফ আমেরিকান রিলিজিয়নের নির্বাহী পরিচালক জে. গর্ডন মেল্টন নিউ ইয়র্ক টাইমসকে বলেন যে মার্কিন যুক্তরাষ্ট্রে প্রতি বছর ৪০ থেকে ৪৫টি নতুন ধর্মীয় আন্দোলনের আবির্ভাব ঘটে । ২০০৭ সালে, ধর্মীয় পণ্ডিত এলিজা সিগলার বলেন যে, যদিও কোন নতুন ধর্মীয় আন্দোলন কোন দেশেই প্রভাবশালী বিশ্বাস হয়ে ওঠেনি, তারা যে ধারণাগুলি প্রথম প্রবর্তন করেছিল তার অনেকগুলিই (প্রায়ই "নতুন যুগ" ধারণা হিসাবে উল্লেখ করা হয়) বিশ্বব্যাপী মূলধারার সংস্কৃতির অংশ হয়ে উঠেছে।
বিশ্বাস ও অনুশীলন
বার্কার দ্বারা উল্লিখিত হিসাবে, নতুন ধর্মীয় আন্দোলন-গুলিকে "একসাথে একত্রিত" করা যায় না এবং অনেক বিষয়ে একে অপরের থেকে পৃথক হয়। নতুন ধর্মীয় আন্দোলন সম্পর্কে কার্যত কোন সাধারণীকরণ করা যায় না যা প্রতিটি একক গোষ্ঠীর জন্য প্রযোজ্য, ব্যারেট উল্লেখ করেছেন যে নতুন ধর্মীয় আন্দোলনসমূহ অধ্যয়ন করার সময় "সাধারণকরণ খুব সহায়ক হতে পারে না"। মেল্টন মতামত প্রকাশ করেন যে "কোন একক বৈশিষ্ট্য বা বৈশিষ্ট্যের সেট" নেই যা সমস্ত নতুন ধর্ম ভাগ করে, "এমনকি তাদের নতুনত্বও নয়।" ব্রায়ান উইলসন লিখেছেন, "মিস-ডাইরেক্টেড দাবীগুলির মধ্যে প্রধান হল নতুন ধর্মীয় আন্দোলনের কথা বলার প্রবণতা যেন তারা একে অপরের থেকে খুব সামান্যই আলাদা। প্রবণতা তাদের সম্পূর্ণরূপে এবং নির্বিচারে সমস্ত বৈশিষ্ট্যের জন্য দায়ী করা হয়েছে যা প্রকৃতপক্ষে শুধুমাত্র একটি বা দুটির জন্য বৈধ।" নতুন ধর্মীয় আন্দোলনসমূহ নিজেরাই প্রায়ই দাবি করে যে তারা সময় এবং স্থানের একটি গুরুত্বপূর্ণ স্থানে বিদ্যমান।
ধর্মগ্রন্থ
কিছু নতুন ধর্মীয় আন্দোলন-এর নিজস্ব অনন্য শাস্ত্র রয়েছে, অন্যরা বিদ্যমান পাঠ্যগুলিকে পুনঃব্যাখ্যা করে,  পুরনো উপাদানগুলির পরিসর ব্যবহার করে। তারা প্রায়ই দাবি করে যে এগুলি নতুন নয়, বরং ভুলে যাওয়া সত্য যা এখন পুনরুজ্জীবিত হচ্ছে। নতুন ধর্মীয় আন্দোলন শাস্ত্র প্রায়ই আধুনিক বৈজ্ঞানিক জ্ঞানকে অন্তর্ভুক্ত করে, কখনও কখনও দাবি করে যে তারা বিজ্ঞান এবং ধর্মে ঐক্য আনছে। কিছু নতুন ধর্মীয় আন্দোলন বিশ্বাস করে যে তাদের ধর্মগ্রন্থগুলি মধ্যম প্রক্রিয়ার মাধ্যমে প্রাপ্ত হয়। উরান্তিয়া বই, উরান্তিয়া আন্দোলনের মূল ধর্মগ্রন্থ, ১৯৫৫ সালে প্রকাশিত হয়েছিল এবং বলা হয় যে এটি ১৯১১ সালে শুরু হওয়া "আকাশীয় প্রাণী" থেকে উদ্ঘাটনের একটি ক্রমাগত প্রক্রিয়ার ফসল। কিছু নতুন ধর্মীয় আন্দোলন, বিশেষ করে যেগুলি জাদুবিদ্যার রূপ, তাদের কোর্স এবং গ্রেডগুলির একটি নির্ধারিত সিস্টেম রয়েছে যার মাধ্যমে সদস্যরা উন্নতি করতে পারে।
ব্রহ্মচর্য
কিছু নতুন ধর্মীয় আন্দোলন ব্রহ্মচর্য, স্বেচ্ছায় অবিবাহিত থাকার অবস্থা, যৌনতা থেকে বিরত থাকা বা উভয়েরই প্রচার করে। হিন্দু ঐতিহ্য দ্বারা অনুপ্রাণিত শেকার এবং সাম্প্রতিক নতুন ধর্মীয় আন্দোলন সহ কেউ কেউ একে আজীবন প্রতিশ্রুতি হিসেবে দেখেন। .আধ্যাত্মিক বিকাশের একটি পর্যায় হিসাবে ইউনিফিকেশন চার্চ সহ অন্যান্য। কিছু বৌদ্ধ নতুন ধর্মীয় আন্দোলন -এ ব্রহ্মচর্য পালন করা হয় বেশিরভাগ বয়স্ক মহিলারা যারা সন্ন্যাসিনী হন। কিছু লোক নতুন ধর্মীয় আন্দোলন -এ যোগদান করে এবং পূর্ববর্তী যৌন সমস্যা বা খারাপ অভিজ্ঞতার বাইরে যাওয়ার জন্য ব্রহ্মচর্য পালন করে। যে গোষ্ঠী ব্রহ্মচর্য প্রচার করে তাদের বেঁচে থাকার জন্য শক্তিশালী নিয়োগ ড্রাইভ প্রয়োজন; শাকেরস  তাদের সম্প্রদায়ের মধ্যে নতুন ব্যক্তি আনার জন্য এতিমখানা প্রতিষ্ঠা করেন।
হিংসা
নতুন ধর্মীয় আন্দোলনে জড়িত সহিংস ঘটনা অত্যন্ত বিরল। সেসব ক্ষেত্রে যেখানে বিপুল সংখ্যক হতাহতের ঘটনা ঘটেছে, প্রশ্নবিদ্ধ নতুন ধর্ম একজন ক্যারিশম্যাটিক নেতার নেতৃত্বে ছিল। ১৯৭৮ সালে গুয়ানার জোনেসটাউনে পিপলস টেম্পলের ৯১৩ জন সদস্যের মৃত্যুর সাথে সাথে হত্যা এবং আত্মহত্যা উভয়ের মাধ্যমে "হত্যাকারী কাল্ট" এর চিত্র জনসাধারণের নজরে আসে। পরবর্তী বেশ কয়েকটি ঘটনা এতে অবদান রাখে। ১৯৯৪ সালে, অর্ডার অফ দ্য সোলার টেম্পলের সদস্যরা কানাডা ও সুইজারল্যান্ডে আত্মহত্যা করেছিল। ১৯৯৫ সালে জাপানি নতুন ধর্মের সদস্যরা অম শিনরিকিও টোকিও পাতাল রেলে সারিন হামলা সহ বেশ কয়েকজনকে হত্যা করেছিল। এমন কিছু ঘটনাও ঘটেছে যেখানে নতুন ধর্মীয় আন্দোলন এর সদস্যরা তাদের নিজেদের অপরাজেয়তার ভুল বিশ্বাসের কারণে বিপজ্জনক কর্মকাণ্ডে লিপ্ত হওয়ার পরে হত্যা করা হয়েছে। উদাহরণ স্বরূপ, উগান্ডায়, পবিত্র আত্মা আন্দোলনের কয়েকশ সদস্যকে বন্দুকের কাছে যাওয়ার সময় হত্যা করা হয়েছিল কারণ এর নেতা, অ্যালিস লাকওয়েনা তাদের বলেছিলেন যে তারা শিয়া গাছের তেল দ্বারা গুলি থেকে রক্ষা পাবে।
নেতৃত্ব ও উত্তরাধিকার
অনেক নতুন ধর্মীয় আন্দোলনে একজন ক্যারিশম্যাটিক নেতার দ্বারা প্রতিষ্ঠিত ও পরিচালিত হয়। যে কোনো ধর্মের প্রতিষ্ঠাতার মৃত্যু তার ইতিহাসে একটি গুরুত্বপূর্ণ মুহূর্তকে উপস্থাপন করে। তার নেতার মৃত্যুর পর মাস ও বছর ধরে, আন্দোলনটি শেষ হয়ে যেতে পারে, একাধিক দলে বিভক্ত হতে পারে, তার অবস্থানকে সুসংহত করতে পারে, বা এর প্রকৃতি পরিবর্তন করে তার প্রতিষ্ঠাতা যা চেয়েছিলেন তার থেকে একেবারে ভিন্ন কিছু হয়ে উঠতে পারে। কিছু ক্ষেত্রে, নতুন ধর্মীয় আন্দোলন তার প্রতিষ্ঠাতার মৃত্যুর পর ধর্মীয় মূলধারার কাছাকাছি চলে আসে।
নতুন ধর্মের অনেক প্রতিষ্ঠাতা তাদের মৃত্যুর পরে বিভ্রান্তি রোধ করার জন্য উত্তরাধিকারের জন্য পরিকল্পনা তৈরি করেছিলেন। খ্রিস্টীয় বিজ্ঞানের আমেরিকান প্রতিষ্ঠাতা মেরি বেকার এডি, তার বই দি ম্যানুয়াল অফ দ্য মাদার চার্চের উপর কাজ করে পনেরো বছর অতিবাহিত করেছিলেন, যেটি তার উত্তরসূরিদের দ্বারা কীভাবে গ্রুপটি পরিচালনা করা উচিত তা নির্ধারণ করে। বাহাই ধর্মের নেতৃত্ব ১৯৬৩ সাল পর্যন্ত ব্যক্তিদের উত্তরাধিকারের মধ্য দিয়ে চলে যায়, যখন এটি ইউনিভার্সাল হাউস অফ জাস্টিস দ্বারা গৃহীত হয়, যার সদস্যরা বিশ্বব্যাপী মণ্ডলী দ্বারা নির্বাচিত হয়। এ সি ভক্তিবেদান্ত স্বামী প্রভুপাদ, আন্তর্জাতিক কৃষ্ণভাবনামৃত সংঘ এর প্রতিষ্ঠাতা, ১১ "পশ্চিমী গুরু"কে সূচনাকারী গুরু হিসেবে কাজ করার জন্য এবং সংগঠনকে পরিচালনা করার জন্য নিযুক্ত করেছিলেন।   যাইহোক, ধর্মের ব্রিটিশ পণ্ডিত গ্যাভিন ফ্লাডের মতে, "তাদের নিয়োগ থেকে অনেক সমস্যা অনুসরণ করা হয়েছে এবং আন্দোলনটি কিছু, ভুল, মানব শিক্ষকের উপর সম্পূর্ণ কর্তৃত্ব বিনিয়োগ থেকে দূরে সরে গেছে।"
জনসংখ্যা
নতুন ধর্মীয় আন্দোলন সাধারণত প্রথম প্রজন্মের বিশ্বাসীদের নিয়ে গঠিত, এবং এইভাবে প্রায়ই মূলধারার ধর্মীয় মণ্ডলীর তুলনায় কম বয়সী গড় সদস্যতা রয়েছে। কিছু নতুন ধর্মীয় আন্দোলন গঠিত হয়েছে এমন গোষ্ঠীর দ্বারা যারা পূর্ব-বিদ্যমান ধর্মীয় গোষ্ঠী থেকে বিভক্ত হয়েছে। এই সদস্যদের বয়স বাড়ার সাথে সাথে অনেকেরই সন্তান থাকে যারা নতুন ধর্মীয় আন্দোলন এর মধ্যে বড় হয়।
তৃতীয় বিশ্বে, নতুন ধর্মীয় আন্দোলন প্রায়ই সমাজের দরিদ্র ও নিপীড়িত সেক্টরের কাছে আবেদন করে। পশ্চিমা দেশগুলির মধ্যে, তারা মধ্য ও উচ্চ-মধ্যবিত্তের সদস্যদের কাছে আবেদন করার সম্ভাবনা বেশি, ব্যারেট বলেছেন যে যুক্তরাজ্য এবং মার্কিন যুক্তরাষ্ট্রে নতুন ধর্মগুলি মূলত "শ্বেতাঙ্গ, মধ্যবিত্ত দেরী কিশোর এবং বিশের দশকে" আকর্ষণ করে। ব্যতিক্রম আছে, যেমন রাস্তাফারি আন্দোলন এবং নেশন অফ ইসলাম, যা প্রাথমিকভাবে পশ্চিমা দেশগুলিতে অনগ্রসর কালো যুবকদের আকৃষ্ট করেছে।
জনপ্রিয় ধারণা, প্রমাণ দ্বারা অসমর্থিত, ধারণ করে যে যারা নতুন ধর্মে ধর্মান্তরিত হয় তারা হয় মানসিকভাবে অসুস্থ বা তাদের সাথে জড়িত থাকার কারণে হয়। ডিক অ্যান্টনি, একজন ফরেনসিক মনোবিজ্ঞানী যিনি ব্রেন ওয়াশিং বিতর্কের উপর তার লেখার জন্য উল্লেখ করেছেন,  নতুন ধর্মীয় আন্দোলনলিকে রক্ষা করেছেন এবং ২৯৮৮ সালে যুক্তি দিয়েছিলেন যে এই ধরনের আন্দোলনে জড়িত থাকা প্রায়শই উপকারী হতে পারে: "নতুন ধর্মের মানসিক স্বাস্থ্যের প্রভাব সম্পর্কে মূলধারার জার্নালে প্রকাশিত একটি বড় গবেষণা সাহিত্য রয়েছে। বেশিরভাগ অংশের জন্য, প্রভাবগুলি পরিমাপযোগ্য যে কোনও উপায়ে ইতিবাচক বলে মনে হচ্ছে।"
যোগদান
যারা নতুন ধর্মীয় আন্দোলনে রূপান্তরিত হয় তারা সাধারণত বিশ্বাস করে যে এটি করার মাধ্যমে তারা তাদের জীবনে কিছু সুবিধা পাচ্ছে। এটি অনেক রূপে আসতে পারে, স্বাধীনতার ক্রমবর্ধমান অনুভূতি থেকে মাদক নির্ভরতা থেকে মুক্তি এবং আত্মসম্মান ও দিকনির্দেশনার অনুভূতি। যারা এনআরএম ত্যাগ করেছেন তাদের অনেকেই জানিয়েছেন যে তারা তাদের অভিজ্ঞতা থেকে লাভ করেছেন। কেন একজন ব্যক্তি যোগদান করবে এবং তারপর নতুন ধর্মীয় আন্দোলন -এর অংশ থাকবে তার বিভিন্ন কারণ রয়েছে, যার মধ্যে ধাক্কা এবং টান উভয় কারণ রয়েছে।  মার্ক গ্যালান্টারের মতে, নিউ ইয়র্ক বিশ্ববিদ্যালয়-এর মনোরোগবিদ্যার অধ্যাপক,  মানুষের নতুন ধর্মীয় আন্দোলন -এ যোগদানের সাধারণ কারণগুলির মধ্যে রয়েছে সম্প্রদায়ের জন্য অনুসন্ধান ও আধ্যাত্মিক অনুসন্ধান। সমাজবিজ্ঞানী স্টার্ক ও বেইনব্রিজ, যে প্রক্রিয়ার মাধ্যমে লোকেরা নতুন ধর্মীয় গোষ্ঠীতে যোগদান করে সেই প্রক্রিয়া নিয়ে আলোচনা করতে গিয়ে, ধর্মান্তরের ধারণার উপযোগিতা নিয়ে প্রশ্ন তুলেছেন, প্রস্তাব করেছেন যে অধিভুক্তি আরও দরকারী ধারণা।
কেন লোকেরা নতুন ধর্মীয় আন্দোলনে যোগ দেয় তার একটি জনপ্রিয় ব্যাখ্যা হল যে তারা এনআরএম নিজেই "মগজ ধোলাই" বা "মন নিয়ন্ত্রণের" বিষয়। এই ব্যাখ্যাটি "ডিপ্রোগ্রামিং" এর জন্য যৌক্তিকতা প্রদান করে, একটি প্রক্রিয়া যেখানে নতুন ধর্মীয় আন্দোলন-এর সদস্যদের অবৈধভাবে অপহরণ করা হয় ব্যক্তিদের দ্বারা যারা তারপর তাদের বিশ্বাস প্রত্যাখ্যান করার জন্য তাদের বোঝানোর চেষ্টা করে। পেশাদার ডিপ্রোগ্রামার, তাই, "মগজ ধোলাই" ব্যাখ্যা প্রচারে একটি আর্থিক স্বার্থ আছে। একাডেমিক গবেষণা, যাইহোক, প্রমাণ করেছে যে এই ব্রেন ওয়াশিং কৌশল "সহজভাবে বিদ্যমান নয়"।
একাডেমিক বৃত্তি
নতুন ধর্মীয় আন্দোলনের একাডেমিক অধ্যয়ন 'নতুন ধর্ম অধ্যয়ন' নামে পরিচিত। অধ্যয়নটি নৃবিজ্ঞান, মনোরোগবিদ্যা, ইতিহাস, মনোবিজ্ঞান, সমাজবিজ্ঞান, ধর্মীয় অধ্যয়ন, এবং ধর্মতত্ত্বের শাখা থেকে নেওয়া হয়। বার্কার উল্লেখ করেছেন যে নতুন ধর্মীয় আন্দোলন-এর তথ্যের পাঁচটি উৎস রয়েছে: এই জাতীয় গোষ্ঠীগুলি নিজেরাই প্রদত্ত তথ্য, যেগুলি প্রাক্তন সদস্যদের পাশাপাশি সদস্যদের বন্ধুবান্ধব এবং আত্মীয়দের দ্বারা সরবরাহ করা হয়, সংস্থাগুলি যেগুলি নতুন ধর্মীয় আন্দোলনের তথ্য সংগ্রহ করে মূলধারার মিডিয়া, এবং শিক্ষাবিদরা এই ধরনের ঘটনা অধ্যয়নরত।
নতুন ধর্মের অধ্যয়ন পদ্ধতির পরিবর্তে তার আগ্রহের বিষয়ের সাথে একীভূত হয় এবং তাই আন্তঃবিভাগীয় প্রকৃতির। নতুন ধর্মের উপর পাণ্ডিত্যপূর্ণ সাহিত্যের একটি বড় অংশ প্রকাশিত হয়েছে, যার বেশিরভাগই সমাজ বিজ্ঞানীরা তৈরি করেছেন। নতুন ধর্মীয় আন্দোলন যে শাখাগুলি ব্যবহার করে তার মধ্যে রয়েছে নৃবিজ্ঞান, ইতিহাস, মনোবিজ্ঞান, ধর্মীয় অধ্যয়ন এবং সমাজবিজ্ঞান।  এই পন্থাগুলির মধ্যে, সমাজবিজ্ঞান ক্ষেত্রের বিকাশে বিশেষভাবে বিশিষ্ট ভূমিকা পালন করেছে, এর ফলে এটি প্রাথমিকভাবে সমাজতাত্ত্বিক প্রশ্নের একটি সংকীর্ণ বিন্যাসের মধ্যে সীমাবদ্ধ ছিল। এটি পরবর্তী বৃত্তিতে পরিবর্তিত হয়েছিল, যা নতুনদের অধ্যয়নের জন্য আরও মূলধারার ধর্মগুলি পরীক্ষা করার জন্য প্রাথমিকভাবে বিকশিত তত্ত্ব এবং পদ্ধতিগুলি প্রয়োগ করতে শুরু করে।
বেশিরভাগ গবেষণা সেই নতুন ধর্মের দিকে পরিচালিত হয়েছে যা জনসাধারণের বিতর্ককে আকর্ষণ করে। কম বিতর্কিত এনআরএম কম পণ্ডিত গবেষণার বিষয় হতে থাকে। এটিও উল্লেখ করা হয়েছে যে নতুন ধর্মের পণ্ডিতরা প্রায়শই এমন কিছু আন্দোলনের গবেষণা এড়ান যা অন্যান্য পটভূমির পণ্ডিতরা অধ্যয়ন করে। নারীবাদী আধ্যাত্মিকতা আন্দোলনকে সাধারণত উইমেন স্টাডিজের পণ্ডিতদের দ্বারা, আফ্রিকান-আমেরিকান নতুন ধর্মগুলিকে আফ্রিকানা স্টাডিজের পণ্ডিতদের দ্বারা এবং নেটিভ আমেরিকান স্টাডিজের পণ্ডিতদের দ্বারা নেটিভ আমেরিকান নতুন ধর্মগুলি পরীক্ষা করা হয়।
সংজ্ঞা ও পরিভাষা
জে গর্ডন মেল্টন তর্ক করেছিলেন যে "নতুন ধর্মীয় আন্দোলন" প্রদত্ত সমাজের মধ্যে প্রভাবশালী ধর্মীয় এবং ধর্মনিরপেক্ষ শক্তি তাদের সাথে যেভাবে আচরণ করে তার দ্বারা সংজ্ঞায়িত করা উচিত। তাঁর মতে, নতুন ধর্মীয় আন্দোলন "যেসব ধর্মীয় গোষ্ঠীগুলিকে খুঁজে পাওয়া গেছে, প্রভাবশালী ধর্মীয় সম্প্রদায়ের দৃষ্টিকোণ থেকে (এবং পশ্চিমে যা প্রায় সবসময়ই খ্রিস্টধর্মের একটি রূপ) গঠন করে, কেবল ভিন্ন নয়, তবে অগ্রহণযোগ্যভাবে ভিন্ন।" বার্কার মেল্টনের পদ্ধতির বিরুদ্ধে সতর্ক করেছিলেন, যুক্তি দিয়েছিলেন যে "নতুন ধর্মীয় আন্দোলনের" "নতুনতা" অস্বীকার করা সমস্যা তৈরি করে, কারণ এটা হল "নতুন ধর্মীয় আন্দোলনগুলি নতুন যা তারা যে বৈশিষ্ট্যগুলি প্রদর্শন করে তার অনেকগুলি ব্যাখ্যা করে"।
জর্জ ক্রিসাইডস "সহজ" সংজ্ঞার পক্ষে, তার জন্য, নতুন ধর্মীয় আন্দোলন হল বিগত ১৫০ বা তারও বেশি বছরের মধ্যে প্রতিষ্ঠিত একটি সংস্থা, যেটিকে বিশ্বের প্রধান ধর্মীয় ঐতিহ্যের মধ্যে সহজে শ্রেণীবদ্ধ করা যায় না।
ধর্মের পণ্ডিত ওলাভ হ্যামার এবং মিকেল রথস্টেইন যুক্তি দিয়েছিলেন যে "নতুন ধর্মগুলি কেবল তরুণ ধর্ম" এবং ফলস্বরূপ, তারা মূলধারা এবং প্রতিষ্ঠিত নতুন ধর্মীয় আন্দোলন থেকে "স্বভাবগতভাবে আলাদা নয়", উভয়ের মধ্যে পার্থক্য রয়েছেমিডিয়া এবং জনপ্রিয় ধারণা দ্বারা ব্যাপকভাবে অতিরঞ্জিত করা হয়েছে। মেল্টন বলেছেন যে সেই নতুন ধর্মীয় আন্দোলনের যেগুলি "পুরোনো ধর্মীয় গোষ্ঠীর শাখা ছিল, তারা একে অপরের সাথে সাদৃশ্যের চেয়ে অনেক বেশি তাদের পিতামাতার গোষ্ঠীর সাথে সাদৃশ্যপূর্ণ ছিল।" প্রশ্ন যা ধর্মের পণ্ডিতদের মুখোমুখি হয় তা হল যখন একটি নতুন ধর্মীয় আন্দোলন "নতুন" হতে বন্ধ হয়ে যায়। বার্কার যেমন উল্লেখ করেছেন, "প্রথম শতাব্দীতে, খ্রিস্টধর্ম ছিল নতুন, সপ্তম শতাব্দীতে ইসলাম ছিল নতুন, অষ্টাদশ শতাব্দীতে মেথডিজম ছিল নতুন, ঊনবিংশ শতাব্দীতে সেভেন্থ-ডে অ্যাডভেন্টিস্ট, ক্রিস্টাডেলফিয়ানরা ও যিহোবার সাক্ষীরা নতুন; একবিংশ শতাব্দীতে ইউনিফিকেশন চার্চ, ইসকন ও সায়েন্টোলজি পুরানো দেখাতে শুরু করেছে।"
কিছু নতুন ধর্মীয় আন্দোলনের দৃঢ়ভাবে প্রতি-সাংস্কৃতিক ও 'বিকল্প' সমাজে যেখানে তারা উপস্থিত হয়, অন্যরা সমাজের প্রতিষ্ঠিত ঐতিহ্যবাহী ধর্মের সাথে অনেক বেশি সাদৃশ্যপূর্ণ। সাধারণত, খ্রিস্টান সম্প্রদায়কে নতুন ধর্মীয় আন্দোলন হিসাবে দেখা হয় না; তথাপি, চার্চ অফ জেসাস ক্রাইস্ট অফ ল্যাটার-ডে সেন্টস, যিহোবার সাক্ষী, খ্রিস্টান সায়েন্স ও শেকারসকে নতুন ধর্মীয় আন্দোলন হিসাবে অধ্যয়ন করা হয়েছে। ইহুদি ধর্মীয় আন্দোলনের ক্ষেত্রেও একই অবস্থা, যখন সংস্কার ইহুদি ধর্ম এবং নতুন ধর্মীয় আন্দোলন-এর মধ্যে নতুন বিভাজনের নামকরণ করা হয়েছে।
"নতুন ধর্মীয় আন্দোলন" শব্দটির মধ্যে "ধর্ম" ব্যবহারের ক্ষেত্রেও সমস্যা রয়েছে। এর কারণ হল বিভিন্ন গোষ্ঠী, বিশেষ করে নিউ এজ মিলিউয়ের মধ্যে সক্রিয়, বিভিন্ন নতুন ধর্মীয় আন্দোলন-এর সাথে মিল রয়েছে কিন্তু ব্যক্তিগত বিকাশ ও মানবতাবাদী মনোবিজ্ঞানের উপর জোর দেয় এবং স্পষ্টভাবে "ধর্মীয়" প্রকৃতির নয়। এছাড়াও মার্টিনাসের আধ্যাত্মিক বিজ্ঞান স্পষ্টতই ধর্মীয় প্রকৃতির নয়, তবে আরও "বৈজ্ঞানিক" চরিত্র রয়েছে।
অন্তত ২০০০-এর দশকের প্রথম দিক থেকে, ধর্মের অধিকাংশ সমাজবিজ্ঞানী "নতুন ধর্মীয় আন্দোলন" শব্দটি ব্যবহার করেছেন যাতে "কাল্ট" এবং "সম্প্রদায়" এর মত শব্দের নিন্দনীয় আন্ডারটোন এড়ানো যায়। এগুলি এমন শব্দ যা বিভিন্ন গোষ্ঠীর দ্বারা বিভিন্ন উপায়ে ব্যবহৃত হয়েছে। উদাহরণস্বরূপ, উনবিংশ শতাব্দীর পর থেকে বেশ কিছু সমাজবিজ্ঞানী খুব নির্দিষ্ট উপায়ে "কাল্ট" এবং "সেক্ট" শব্দগুলি ব্যবহার করেছিলেন। সমাজবিজ্ঞানী এরন্সত ট্রএলতসছ উদাহরণস্বরূপ "গীর্জা"কে "সম্প্রদায়" থেকে আলাদা করেছেন এই দাবি করে যে পূর্ববর্তী শব্দটি এমন গোষ্ঠীর ক্ষেত্রে প্রযোজ্য হওয়া উচিত যেগুলি সামাজিক স্তর জুড়ে প্রসারিত হয় যখন "সম্প্রদায়" সাধারণত সামাজিকভাবে সুবিধাবঞ্চিত সেক্টর থেকে ধর্মান্তরিতদের থাকে.সমাজের।
"কাল্ট" শব্দটি একটি নির্দিষ্ট ব্যক্তি বা স্থানের প্রতি ভক্তি বা উৎসর্গের ক্ষেত্রে ব্যবহৃত হয়। উদাহরণস্বরূপ, রোমান ক্যাথলিক চার্চের মেরির প্রতি ভক্তির মধ্যে, যিশুর মাকে সাধারণত "কাল্ট অফ মেরি" বলা হয়। দ্য প্রিজনার, দ্য এক্স-ফাইলস এবং বাফি দ্য ভ্যাম্পায়ার স্লেয়ারের মতো টেলিভিশন শো-তে ভক্তদের উল্লেখ করার জন্য এটি অ-ধর্মীয় প্রসঙ্গেও ব্যবহৃত হয়। মার্কিন যুক্তরাষ্ট্রে, ১৮৯০-এর দশকে আধ্যাত্মবাদ ও খ্রিস্টান বিজ্ঞানকে উল্লেখ করার জন্য লোকেরা "কাল্ট" ব্যবহার করতে শুরু করেছিল। যেমনটি সাধারণত ব্যবহার করা হয়, উদাহরণ স্বরূপ চাঞ্চল্যকর ট্যাবলয়েড নিবন্ধে, "কাল্ট" শব্দটি অবমাননাকর সম্পর্ক রয়েছে।
"নতুন ধর্ম" শব্দটি হল শিনশুকিও (新宗教), জাপানি শব্দ যা দ্বিতীয় বিশ্বযুদ্ধের পরের বছরগুলিতে জাপানি নতুন ধর্মের বিস্তারকে বর্ণনা করার জন্য তৈরি করা হয়েছে। জাপান থেকে এই শব্দটি ১৯৬০-এর দশকে সান ফ্রান্সিসকো বে এরিয়াতে আবির্ভূত গোষ্ঠীর পরিসর বর্ণনা করতে জ্যাকব নিডলম্যান সহ বেশ কয়েকজন আমেরিকান লেখক দ্বারা অনুবাদ ও ব্যবহার করা হয়েছিল। এই শব্দটি, অন্যদের মধ্যে, পশ্চিমা পণ্ডিতদের দ্বারা "কাল্ট" এর বিকল্প হিসাবে গৃহীত হয়েছিল। যাইহোক, "নতুন ধর্মীয় আন্দোলন" "কাল্ট" এর মতো ব্যাপকভাবে জনসাধারণের ব্যবহার লাভ করতে ব্যর্থ হয়েছে। অন্যান্য শব্দ যা অনেক নতুন ধর্মীয় আন্দোলন-এর জন্য নিযুক্ত করা হয়েছে তা হল "বিকল্প ধর্ম" এবং "বিকল্প আধ্যাত্মিকতা", যা একই সময়ে এই গোষ্ঠী ও প্রতিষ্ঠিত বা মূলধারার ধর্মীয় আন্দোলনের মধ্যে পার্থক্য বোঝাতে ব্যবহৃত হয়বিশেষ করে নতুন নয় এমন গোষ্ঠীর দ্বারা উত্থাপিত সমস্যা এড়ানো।
১৯৭০-এর দশক ছিল তথাকথিত "কাল্ট ওয়ার্সের" যুগ, যার নেতৃত্বে "কাল্ট-ওয়াইচিং গ্রুপ"। কাল্ট-বিরোধী আন্দোলনের প্রচেষ্টা কাল্টের ধারণাকে ঘিরে একটি নৈতিক আতঙ্ককে ঘনীভূত করেছে। শয়তানবাদের চারপাশে জনসাধারণের ভয়, বিশেষ করে, একটি স্বতন্ত্র ঘটনা, "শয়তানিক আতঙ্ক" হিসেবে পরিচিতি লাভ করে। ফলস্বরূপ, আইলিন বার্কার, জেমস টি রিচার্ডসন, টিমোথি মিলার এবং ক্যাথরিন ওয়েসিঞ্জার এর মত পণ্ডিতরা যুক্তি দিয়েছিলেন যে "কাল্ট" শব্দটি নেতিবাচক অর্থে খুব বেশি বোঝা হয়ে গেছে এবং "একাডেমিয়ায় এর ব্যবহার বাদ দেওয়ার পক্ষে ছিলেন।" কিছু পণ্ডিত দ্বারা "নতুন ধর্মীয় আন্দোলন" শব্দটির বেশ কয়েকটি বিকল্প ব্যবহার করা হয়। এর মধ্যে রয়েছে "বিকল্প ধর্মীয় আন্দোলন" (মিলার), "ইমার্জেন্ট ধর্ম" (এলউড) এবং "প্রান্তিক ধর্মীয় আন্দোলন" (হার্পার এবং লে বিউ)।
জনপ্রিয় সংস্কৃতি এবং সংবাদ মাধ্যম
দ্য অ্যাসোসিয়েশন ফর দ্য সোসিওলজি অফ রিলিজিয়ন (পূর্বে আমেরিকান ক্যাথলিক সমাজতাত্ত্বিক সোসাইটি) দ্বারা প্রকাশিত মার্কিন প্রিন্ট মিডিয়াতে নতুন ধর্মীয় আন্দোলনের শ্রেণীবিভাগের উপর একটি নিবন্ধ, স্বীকৃতি দিতে ব্যর্থ হওয়ার জন্য প্রিন্ট মিডিয়ার সমালোচনা করেনতুন ধর্মীয় আন্দোলনের ক্ষেত্রে সামাজিক-বৈজ্ঞানিক প্রচেষ্টা, এবং সামাজিক-বৈজ্ঞানিক অন্তর্দৃষ্টির পরিবর্তে জনপ্রিয় বা সংস্কৃতি-বিরোধী সংজ্ঞা ব্যবহার করার প্রবণতা, এবং দাবি করে যে "সামাজিক-বৈজ্ঞানিক স্বীকৃতি দিতে প্রিন্ট মিডিয়ার ব্যর্থতা .সামাজিক বিজ্ঞানের মিডিয়া রিপোর্টিং মূল্যায়ন করার জন্য ওয়েইস (১৯৮৫) যে মিডিয়া রিপোর্ট কার্ড তৈরি করেছে তাতে ধর্মীয় আন্দোলনের সংগঠনগুলির ক্ষেত্রে প্রচেষ্টা আমাদেরকে আরও ব্যর্থতার চিহ্ন যোগ করতে অনুপ্রাণিত করে।"
তুন আবদুল আজিজ মসজিদ
তুন আবদুল আজিজ মসজিদ (এছাড়াও মসজিদ তুন আবদুল আজিজ অথবা মসজিদ বুলাত (গোল মসজিদ) নামে পরিচিত) হলো মালয়েশিয়ার সেলাঙ্গরের পেতালিং জয়ায় অবস্থিত একটি মসজিদ। জালান সেমঙ্গাত ও জালান দাতো আবদুল আজিজের সংযোগস্থলের ১৪ নম্বর সেকশনে এই মসজিদটি অবস্থিত।
কল্যাণী ইউনিয়ন
কল্যাণী ইউনিয়ন বাংলাদেশের রংপুর বিভাগের ঠাকুরগাঁও জেলার পীরগাছা উপজেলার অন্তর্গত একটি ইউনিয়ন পরিষদ। এটি ২০.১৮ বর্গকিমি (৭.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৫০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
তুন আবদুল আজিজ মসজিদ
ইতিহাস
এই মসজিদটি ১৯৭৫ থেকে ১৯৭৭ সালের মধ্যে নির্মাণ করা হয়েছে এবং এর স্থাপত্য আধুনিক রীতিতে তৈরি। ১৯৭৭ সালের ৩১শে জুলাই তারিখে, সেলাঙ্গরের আলমারহুম সুলতান সালাহউদ্দিন আবদুল আজিজ শাহ দ্বারা আনুষ্ঠানিকভাবে এই মসজিদটি উদ্বোধন করা হয়েছে। ১৯৫৫ থেকে ১৯৫৬ সাল পর্যন্ত বিদ্যমান সেলাঙ্গরের প্রাক্তন মেন্তেরি বেসার (মুখ্যমন্ত্রী) তুন আবদুল আজিজ আবদুল মজিদের নামে এই মসজিদের নামকরণ করা হয়েছে।
গ্র্যান্ড ফেস্টিভ্যাল
গ্র্যান্ড ফেস্টিভ্যাল (সার্বিয়ান সিরিলিক : Гранд фестивал) হল সার্বিয়ায় অনুষ্ঠিত পপ-লোক এবং টার্বো-লোক সঙ্গীতের একটি প্রতিযোগিতামূলক উৎসব, গ্র্যান্ড প্রোডাকশন দ্বারা আয়োজিত।
সবচেয়ে সফল প্রতিযোগীরা অর্থ পুরস্কার পান।
মঞ্জুর আহমেদ
মঞ্জুর আহমেদ (জন্ম: ১৯৫২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মনজুর আহমেদের জন্ম ঢাকায়। তার বাবার নাম আবদুস সুলতান মল্লিক এবং মায়ের নাম মনিরুননেসা বেগম। তার স্ত্রীর নাম গুলশান মঞ্জুর। তাদের দুই ছেলে।
কর্মজীবন
১৯৭০-৭১ সালে পাকিস্তান বিমানবাহিনীতে যোগদানের অপেক্ষায় ছিলেন মঞ্জুর আহমেদ। মুক্তিযুদ্ধ শুরু হলে যুদ্ধে যোগ দেন। প্রথমে ২ নম্বর সেক্টরের অধীনে যুদ্ধ করেন। মে মাসে মুহুরী নদীর এক সেতু ধ্বংসে প্রত্যক্ষভাবে অংশ নেন তিনি। এরপর পাকিস্তান সেনাবাহিনী সম্পর্কে খবর সংগ্রহের জন্য চট্টগ্রামে যান। জুন মাসে তাকে প্রথম বাংলাদেশ ওয়ার কোর্সে অন্তর্ভুক্ত করা হয়। প্রশিক্ষণ শেষে নিয়মিত মুক্তিবাহিনীর তৃতীয় ইস্টবেঙ্গল রেজিমেন্টের অধীনে ছাতক, রাধানগর ও গোয়াইনঘাট আক্রমণে অংশ নেন।
মুক্তিযুদ্ধে ভূমিকা
১৯৭১ সালে সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান ছিলো সিলেট জেলার অন্তর্গত গোয়াইনঘাট এলাকায়। গোয়াইনঘাট উপজেলাকে দুই ভাগে বিভক্ত করেছে সুরমা নদী। ছাতক অপারেশনের পর নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট গোয়াইনঘাট আক্রমণের জন্য সমবেত হয় ৫ নম্বর সেক্টরের হেডকোয়ার্টারে। লেংগুরা গ্রামের দক্ষিণে ব্রিজহেড তৈরির মাধ্যমে নদী অতিক্রম করে পাকিস্তানি সেনাবাহিনীর পূর্বপাড়ের প্রতিরক্ষা অবস্থানে আক্রমণ পরিচালনার দায়িত্বে থাকে আলফা কোম্পানি। ওই কোম্পানির নেতৃত্বে ছিলেন মঞ্জুর আহমেদ। মধ্যরাতে মঞ্জুর আহমেদ শত্রু পাকিস্তান সেনাবাহিনীর অবস্থানের কাছাকাছি সহযোদ্ধাদের নিয়ে অবস্থান নিতে থাকলেন। শেষ রাতের দিকে পাকিস্তান সেনাবাহিনী মুক্তিযোদ্ধাদের ওপর আকস্মিক আক্রমণ চালায়। মুক্তিযোদ্ধারা প্রথমে কিছুটা বিপর্যস্ত হয়ে পড়লেও মঞ্জুর আহমেদের প্রচেষ্টায় দ্রুত সংগঠিত হয়ে পাল্টা আক্রমণ চালাল। প্রচণ্ড যুদ্ধ শুরু হয়ে গেল। দুপুরের পর পাকিস্তানি আক্রমণের প্রচণ্ডতা আরও বেড়ে গেল। মঞ্জুর আহমেদ এতে বিচলিত না হয়ে বীরত্বের সঙ্গে তার দলের নেতৃত্ব দিতে থাকলেন। তার সাহসিকতায় মুক্তিযোদ্ধাদের মনোবল আরও বেড়ে যায়। পূর্ব পরিকল্পনা অনুযায়ী তারা ২৩ অক্টোবর রাতে সেখানে প্রতিরক্ষা অবস্থান নেন। কিন্তু স্থানীয় সহযোগীদের মাধ্যমে পাকিস্তান সেনাবাহিনী তাদের উপস্থিতির খবর পেয়ে যায়। ২৪ অক্টোবর ভোর আনুমানিক সাড়ে পাঁচটার দিকে আকস্মিকভাবে আক্রমণ চালায় মুক্তিযোদ্ধাদের ওপর। সে সময় মুক্তিযোদ্ধারা পরিখা খনন করে প্রতিরক্ষা অবস্থান তৈরি করছিলেন। মুক্তিযোদ্ধারা এতে কিছুটা বিপর্যস্ত হয়ে পড়েন। এ সময় মঞ্জুর আহমেদ সাহসিকতার সঙ্গে নেতৃত্ব দিয়ে মুক্তিযোদ্ধাদের পুনরায় সংগঠিত করে পাকিস্তানি সেনাদের ওপর পাল্টা আক্রমণ চালান। দুপুরের পর হেলিকপ্টারযোগে পাকিস্তান সেনাবাহিনীর নতুন দল এসে শক্তি বৃদ্ধি করে। সন্ধ্যা পর্যন্ত মুক্তিযোদ্ধাদের সঙ্গে পাকিস্তানি সেনাদের আক্রমণ-পাল্টা আক্রমণ চলে। পুরো গোয়াইনঘাট এলাকা রক্তক্ষয়ী যুদ্ধক্ষেত্রে রূপ নেয়। কোনো কোনো স্থানে হাতাহাতি যুদ্ধ হয়। পাকিস্তানি সেনাদের ফায়ার পাওয়ার এতই বেশি ছিল যে মুক্তিযোদ্ধাদের পক্ষে কোনো একটি অবস্থানেও টিকে থাকা সম্ভব ছিল না। তার পরও তারা সাহসিকতার সঙ্গে যুদ্ধ করেন।
বাহরাইচ জেলা
বাহরাইচ জেলা ভারতের উত্তরপ্রদেশ রাজ্যের একটি জেলা, এবং বাহরাইচ শহরটি জেলা সদর। বাহরাইচ জেলা হল দেবিপাটন বিভাগের একটি অংশ।
ইতিহাস
বাহরাইচ ঐতিহাসিক আওধে অবস্থিত। জেলাটি নানপাড়া তালুকদারির একটি অংশ ছিল, যেটি বিভিন্ন রাজার উত্তরাধিকারীরা শাসন করতেন। তাঁদের অধীনে এই জেলার সমস্ত বনাঞ্চল এবং প্রায় তিন শতাধিক গ্রাম ছিল। রাজা বলদেব সিংহ একটি দুর্গ তৈরি করেছিলেন যা পরবর্তীকালে সাদাত আলী দখল করে নেয়। তার স্মরণে বাহরাইচে প্রতিবছর একটি বিখ্যাত দরগা শরিফ মেলার আয়োজন করা হয়।
ঘন বন এবং দ্রুত প্রবাহিত নদীগুলি বাহরাইচ জেলার বিশেষত্ব। বাহরাইচের বিশেষ ঐতিহাসিক মূল্য সম্পর্কে প্রচুর পৌরাণিক তথ্য রয়েছে। এটি মহাবিশ্বের স্রষ্টা ঈশ্বর ব্রহ্মার রাজধানী হিসাবে বিখ্যাত ছিল। এটি গন্ধর্ব বনের অংশ হিসাবেও পরিচিত ছিল।
মধ্যযুগের কিছু ঐতিহাসিকের মতে এই স্থানটি ছিল ভার বংশের রাজধানী। সুতরাং এটিকে "ভারাইচ" নামে ডাকা হত। যা পরবর্তীতে “বাহরাইচ” নামে পরিচিতি লাভ করে।
পুরাণ মতে, রামের পুত্র লব ও রাজা প্রসেনজিৎ বাহরাইচের শাসক ছিলেন। প্রবাসের সময়কালে পাণ্ডব এবং মা কুন্তি এই স্থানে এসেছিলেন।
মহারাজা জনকের গুরু, ঋষি অষ্টাবক্র এখানে থাকতেন। ঋষি বাল্মীকি ও ঋষি বালার্কও এখানে থাকতেন।
ভূগোল
বাহরাইচের উত্তর-পশ্চিম সীমানায় আছে নাপালের বার্দিয়া এবং উত্তর-পূর্বে বাঁকে জেলা। বাহরাইচের বাকি অংশগুলি উত্তর প্রদেশের অন্যান্য জেলাগুলি দ্বারা বেষ্টিত: পশ্চিমে লখিমপুর এবং সীতাপুর, দক্ষিণ-পশ্চিমে হারদোই, দক্ষিণ-পূর্বে গোন্ডা, এবং পূর্বে শ্রাবস্তী।
অর্থনীতি
২০০৬ সালে পঞ্চায়েতি রাজ মন্ত্রক দেশের ২৫০টি সবচেয়ে পিছিয়ে পড়া জেলাগুলির মধ্যে বাহরাইচ জেলাও একটি বলে ঘোষণা করেছিল [মোট ৬৪০ জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।